pythainlp/thaigov-v2-corpus-22032023 huggingface dataset:
วันพฤหัสบดีที่ 10 มีนาคม 2565
Govt Spokesperson: Thailand’s neutrality on Russia-Ukraine situation is for best interest of nation and people
Govt Spokesperson: Thailand’s neutrality on Russia-Ukraine situation is for best interest of nation and people
Government Spokesperson Thanakorn Wangboonkongchanaclarified about the Government’s policy on Russia-Ukraine situationthatPrime Minister and Defense Minister Gen. Prayut Chan-o-chahas handed down the policysince the beginning of the conflictto keep a balance at the international stage. Top priority must be to evacuate Thais in Ukraine,which has been successfully executed. Thailand’s positionhas always been tosupportdialogues, not violence,for peaceful resolutionin accordance withthe principles of the United Nations Charterorthrough a mutuallyagreedmechanism.
As ASEAN member, Thailand hasalsoaffirmedits position throughthe“ASEAN ForeignMinisters’ Statement on the Situation in Ukraine”to callon all relevant parties toexercise maximum restraint and make utmost efforts to pursue dialoguesthrough all channels, including diplomatic means to contain the situation, tode-escalate tensions, and to seek peaceful resolution in accordance withinternational law, the principles of the United Nations Charter and the Treatyof Amity and Cooperation in Southeast Asia.
The Government Spokesperson emphasized that the policy has been implemented for utmost interest of the nation and people. With the current challenge of COVID-19 pandemic, Thailand does not want to see any international conflict and tension, and strongly believesthat resolution to the conflict can be achieve through the peaceful means.
วันพฤหัสบดีที่ 17 กุมภาพันธ์ 2565
กรมทางหลวง รายงานสถานการณ์อุทกภัยบนทางหลวงประจำวันที่ 17 ก.พ. 2565
พบทางหลวงหมายเลข 4186 ในพื้นที่ จ.นครศรีธรรมราช การจราจรผ่านไม่ได้ 1 แห่ง
กรมทางหลวง (ทล.)กระทรวงคมนาคม โดยศูนย์บริหารงานอุบัติภัยสำนักบริหารบำรุงทาง รายงานว่า ตามที่ภาคใต้มีฝนตกต่อเนื่องและฝนตกหนักบางแห่งนั้น สถานการณ์อุทกภัยบนทางหลวงประจำวันที่ 17 กุมภาพันธ์ 2565 เวลา 13.00 น. พบทางเบี่ยงขาด บริเวณทางหลวงหมายเลข 4186 โรงเหล็ก - ห้วยพาน อำเภอนบพิตำ ช่วง กม. ที่ 5+722 (สะพานคลองกัน3) ในพืนที่จังหวัดนครศรีธรรมราช ทำให้การจราจรผ่านไม่ได้ อย่างไรก็ตาม สำนักงานทางหลวงที่ 16 (นครศรีธรรมราช) ได้เข้าพื้นที่เพื่อดำเนินการทอดสะพานเบลี่ย์แล้ว หากฝนตกเบาลงคาดว่าจะสามารถเร่งรัดให้แล้วเสร็จภายใน เวลา 22.00 น. เพื่ออำนวยความสะดวกให้ประชาชนใช้สัญจรผ่านเป็นการชั่วคราวต่อไป
ทั้งนี้ขอให้ประชาชนผู้ใช้เส้นทางหลวงเดินทางด้วยความระมัดระวัง เพื่อความปลอดภัย พร้อมปฏิบัติตามป้ายเตือน ป้ายแนะนำและคำแนะนำของเจ้าหน้าที่อย่างเคร่งครัด และหากต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่ สำนักงานทางหลวง แขวงทางหลวง หมวดทางหลวงในพื้นที่ และสายด่วน กรมทางหลวง 1586 (โทรฟรีทุกเครือข่ายตลอด 24 ชั่วโมง) นอกจากนี้สามารถติดตามการรายงานสถานการณ์สภาพเส้นทางได้ที่ทวิตเตอร์ กรมทางหลวง @prdoh1
วันพุธที่ 24 พฤศจิกายน 2564
ศูนย์ฝึกพาณิชย์นาวี กรมเจ้าท่า กระทรวงคมนาคม เปิดรับสมัครนักเรียนเดินเรือพาณิชย์ ประจำปีการศึกษา 2565
...
จากนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่าเตรียมความพร้อมที่จะผลิตบุคลากร ด้านพาณิชยนาวีที่มีคุณภาพในด้านโลจิสติกส์เพื่อให้สามารถแข่งขันกับนานาประเทศได้อย่างยั่งยืน
ศูนย์ฝึกพาณิชย์นาวี เป็นหน่วยงานหนึ่งของกรมเจ้าท่า กระทรวงคมนาคม ซึ่งเป็นสถาบันการศึกษาระดับอุดมศึกษาวิชาชีพเฉพาะที่มีหน้าที่ผลิตคนประจำเรือระดับนายประจำเรือให้มีคุณภาพและเพียงพอต่อความต้องการของตลาดแรงงานเพื่อสนับสนุนกิจการพาณิชยนาวี รวมทั้งพัฒนาและฝึกอบรมเพื่อเพิ่มวิทยฐานะของคนประจำเรือทุกระดับชั้นให้ได้มาตรฐานสากลตามอนุสัญญา STCW 2010
ศูนย์ฝึกพาณิชย์นาวี เปิดรับสมัครบุคคลเรียนต่อด้านพาณิชยนาวี รอบโควตา เข้าเป็นนักเรียนเดินเรือพาณิชย์ ศูนย์ฝึกพาณิชย์นาวี ประจำปีการศึกษา 2565 โดยมีรายละเอียด ดังนี้
หลักสูตรปริญญาตรี หลักสูตร : วิทยาการเดินเรือ และวิศวกรรมเครื่องกลเรือ ระยะเวลาเรียน 5 ปี (ทฤษฎี 4 ปี ฝึกภาคทะเล 1 ปี
มีรายได้ระหว่างฝึกงาน 8,000 – 18,000 บาท)
เกณฑ์สมัคร : (ชาย/หญิง) กำลังศึกษาชั้น ม. 6 วิทย์-คณิต มีผลการเรียน 5 ภาคเรียน ได้แก่ กลุ่มวิชาคณิตศาสตร์ ไม่ต่ำกว่า 2.50 กลุ่มวิชาวิทยาศาสตร์ ไม่ต่ำกว่า 2.50 และกลุ่มภาษาต่างประเทศ ไม่ต่ำกว่า 2.00 ไม่เข้าระบบ Clearing House
สามารถสมัครออนไลน์ได้ทาง www.mmtc.ac.th ระหว่างวันที่ 1 พฤศจิกายน – 28 ธันวาคม 2564 รายละเอียดข้อมูลเพิ่มเติม http://www.mmtc.ac.th/Admission65/MMTC-Admission2565-Quota.pdf เงื่อนไขเป็นตามศูนย์ฝึกพาณิชย์นาวีกำหนด
สามารถสอบถามรายละเอียดเพิ่มเติมได้ที่ งานประชาสัมพันธ์และแนะแนวการศึกษา โทร. 0 2756 4971 – 80 ต่อ 0 หรือทาง Facebook : ThaiMMTCFan และ Line Official : @889hqxcl
ทั้งนี้ ศูนย์ฝึกพาณิชย์นาวี กรมเจ้าท่า กระทรวงคมนาคม จะดำเนินการสอบคัดเลือกตามระบบคุณธรรม โดยยึดหลักความรู้ ความสามารถ และความเป็นธรรม วิธีการดำเนินการทุกขั้นตอนจะเป็นรูปคณะกรรมการทั้งสิ้น ผู้สมัครต้องใช้ความรู้ความสามารถของตนเองทั้งนั้น ศูนย์ฝึกพาณิชย์นาวี เตรียมความพร้อมที่จะผลิตบุคลากรที่มีคุณภาพในการขับเคลื่อนเศรษฐกิจของประเทศในด้านโลจิสติกส์ให้เพียงพอต่อความต้องการของตลาดแรงงาน เพื่อสนับสนุนกิจการพาณิชยนาวีให้สามารถแข่งขันกับนานาประเทศได้อย่างยั่งยืน
วันศุกร์ที่ 4 กุมภาพันธ์ 2565
นายกฯ สั่งการ ศธ. - สธ. - มท. เตรียมแผนเผชิญเหตุ โควิด-19 พร้อมรับ เปิดเรียน - ทำงาน onsite
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการ กระทรวงศึกษาธิการ กระทรวงมหาดไทย และกระทรวงสาธารณสุข เตรียมแผนเผชิญเหตุรองรับสถานการณ์การแพร่ระบาดของโควิด-19 พร้อมรับเปิดเรียน - ทำงานแบบ onsite
.
แม้ว่าสถานการณ์ผู้ติดเชื้อโควิด-19 ในปัจจุบันอยู่ในภาวะที่ยังทรงตัวละยังมีการควบคุมได้ดี แต่ทุกฝ่ายยังต้องป้องกันตนเองตามมาตรการสาธารณสุขอย่างเคร่งครัด หมั่นตรวจ ATK และสังเกตเฝ้าระวังอาการ อย่างสม่ำเสมอ ขณะเดียวกันขอให้หน่วยงานที่เกี่ยวข้องแต่ละจังหวัดจับตาดูสถานการณ์การแพร่ระบาดของโควิด-19 ในแต่ละพื้นที่และเตรียมความพร้อมในทุกด้าน เพื่อให้ประชาชนสามารถก้าวข้ามผ่านไปสู่การใช้ชีวิต และทำงานได้อย่างปกติอีกครั้ง
.
อ่านเพิ่มเติม คลิกhttps://www.thaigov.go.th/news/contents/details/51231
#ไทยคู่ฟ้า#ร่วมต้านโควิด19
-------------------
วันพุธที่ 1 มิถุนายน 2565
โฆษกรัฐบาลป้อง “บิ๊กตู่”สวน “ยิ่งลักษณ์” สร้างหนี้ประชานิยม-จำนำข้าวจนเป็นมรดกบาปให้คนไทยถึงปัจจุบัน แนะอย่าหลงภูมิใจตามคำพูดคนรอบข้าง เพราะบริหารโดยใช้วิธีซุกหนี้ไว้ใต้พรม
โฆษกรัฐบาลป้อง “บิ๊กตู่”สวน “ยิ่งลักษณ์” สร้างหนี้ประชานิยม-จำนำข้าวจนเป็นมรดกบาปให้คนไทยถึงปัจจุบัน แนะอย่าหลงภูมิใจตามคำพูดคนรอบข้าง เพราะบริหารโดยใช้วิธีซุกหนี้ไว้ใต้พรม
วันที่ 1 มิ.ย. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ น.ส.ยิ่งลักษณ์ ชินวัตร อดีตนายกรัฐมนตรี โพสต์ข้อความผ่านเฟซบุ๊กว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม บริหารงานไม่เป็น ทำให้หนี้สาธารณะเพิ่มขึ้นอย่างน่าใจหายว่า ไม่อยากให้ น.ส.ยิ่งลักษณ์ร้อนตัวที่เคยทำผิดพลาดและสร้างหนี้ไว้ไม่น้อย เพราะหากฟังดี ๆ จะทราบว่า นายกฯ ต้องการจะบอกว่ารัฐบาลนี้มีภาระต้องใช้หนี้โครงการรับจำนำข้าวหลายแสนล้านบาท ซึ่งถ้าหากไม่มีหนี้ก้อนนี้ก็จะทำให้มีเงินไปทำอย่างอื่นได้อีกมากมาย แต่กลับถูกนำไปเบี่ยงเบนประเด็นว่าท่านนายกฯ บริหารไม่เป็น ทั้งนี้ ความจริงแล้ว น.ส.ยิ่งลักษณ์ควรยอมรับว่า การสร้างหนี้ในสมัยรัฐบาลตนเองนั้นส่วนใหญ่เป็นหนี้ที่เกิดจากโครงการประชานิยม เช่น การจัดซื้อแท็บเล็ตให้นักเรียน ป.1 หรือโครงการรถคันแรก ดังนั้น การอ้างว่าสัดส่วนหนี้มีเพียงแค่ 45.91% ต่อ GDP จึงฟังไม่ขึ้น จากนั้นก็จะโยนภาระหนี้ให้แบงก์ชาติดูแล ซึ่งเหมือนกับซุกหนี้ไว้ใต้พรม แต่ที่จริงแล้วหนี้ที่แท้จริงไม่ได้ลดลงเลย ขณะที่หนี้ของรัฐบาลปัจจุบันนั้นส่วนใหญ่เป็นหนี้เพื่อช่วยเหลือประชาชนจากโรคระบาด และการกระตุ้นเศรษฐกิจจากวิกฤตของโลก ซึ่ง น.ส.ยิ่งลักษณ์ไม่ควรเอามาเทียบกันให้ตัวเองต้องอับอายมากขึ้นไปอีก
“น.ส.ยิ่งลักษณ์ควรเลิกหลงภูมิใจในตัวเองว่าสามารถสร้างรายได้ให้กับประเทศ หรือเพิ่มเงินในกระเป๋าให้ประชาชนมากขึ้นได้แล้ว เพราะสิ่งเหล่านี้มาจากการบริหารโดยใช้กลวิธีซุกหนี้ไว้ใต้พรม จนสร้างความเสียหายให้กับบ้านเมืองมาถึงทุกวันนี้ใช่หรือไม่ เช่นเดียวกับการประกาศว่าจะทำงบประมาณสมดุลให้ได้ แต่ความจริงก็ไม่ได้ทำ ขณะที่ตัวเลขหนี้สาธารณะที่นำมาเปรียบเทียบกับปัจจุบันนั้น ถ้าพี่น้องประชาชนศึกษาข้อมูลเชิงลึกจะพบว่า แม้ตัวเลขโดยรวมจะดูน้อยกว่า แต่สัดส่วนภาระหนี้ต่องบประมาณกลับเป็นตัวเลขที่สูงเกินกว่า 10% และยังสร้างภาระต่อมาแบบนี้เรื่อย ๆ ที่สำคัญ เพราะ น.ส.ยิ่งลักษณ์เชื่อคนรอบข้างที่บอกข้อมูลผิด ๆ แบบนี้มาตลอดใช่หรือไม่ จึงต้องหนีไปอยู่ต่างประเทศแล้วปล่อยให้รัฐมนตรีใน ครม.ตัวเองต้องติดคุกโดยไม่คิดจะกลับมาเหลียวแล” นายธนกร กล่าว
วันอังคารที่ 22 มีนาคม 2565
Govt strives to boost Thailand’s role as ASEAN’s logistics hub in all four dimensions
Govt strives to boost Thailand’s role as ASEAN’s logistics hub in all four dimensions
March 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the connectivity development of Thai transport system with the target, set under the 20th National Strategy (2018- 2037), to boost Thailand’s role as ASEAN’s logistics hub in all four dimensions, through such projects as the development of M-Flow system, construction of motorways, MRT system connectivity, Southern Land Bridge project to facilitate cargo transport between the Gulf of Thailand and the Andaman Sea, etc.
One of the projects, the construction of 96.41-km Bang Yai - Kanchanaburi Intercity Motorway (M81), has made a considerable progress. The Department of Highway reported that the project has now made 72% progress, and is expected to complete by November 2023. Bang Yai – Kanchanaburi Intercity Motorway is one of the PPP fast-track projects that connects Bangkok and metropolitan areas to the western and southern provinces of Thailand, and promises to improve transportation system in Thailand in terms of safety, efficiency, and logistics integration. Once completed, traveling from Bang Yai (Nonthaburi province) to Kanchanaburi province will take only 48 minutes, instead of the normal 2.30 hours via regular highway.
วันจันทร์ที่ 9 สิงหาคม 2564
“ชัยวุฒิ” มอบไปรษณีย์ไทยหนุน พม. ส่งถุงน้ำใจมอบความรักความห่วงใยช่วยกลุ่มเปราะบาง-ผู้ป่วยใน กทม.
“ชัยวุฒิ” มอบไปรษณีย์ไทยหนุน พม. ส่งถุงน้ำใจมอบความรักความห่วงใยช่วยกลุ่มเปราะบาง-ผู้ป่วยใน กทม.
“ชัยวุฒิ”รมว.ดีอีเอสมอบหมายไปรษณีย์ไทยรุกช่วยเหลือสังคมฝ่าวิกฤติโควิด-19อย่างต่อเนื่องล่าสุดสนับสนุนกระทรวงการพัฒนาสังคมฯส่งมอบถุงยังชีพกว่า3พันชุดเยียวยากลุ่มเปราะบางและผู้ป่วยติดเตียงทั่วกรุงเทพฯ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าได้มอบหมายบริษัทไปรษณีย์ไทยจำกัด(ปณท)เดินหน้าภารกิจช่วยเหลือสังคมอย่างต่อเนื่องเพื่อร่วมกันฝ่าวิกฤติโควิด-19โดยล่าสุดปณทนำศักยภาพด้านการขนส่งเข้าไปสนับสนุนกระทรวงการพัฒนาสังคมและความมั่นคงของมนุษย์(พม.)ในการส่งมอบถุงยังชีพจำนวน3,231ชุดเพื่อเยียวยากลุ่มเปราะบางและผู้ป่วยติดเตียงครอบคลุมสู่ทุกพื้นที่ทั่วกรุงเทพฯ
โดยเป็นการจัดส่งสิ่งของที่มีความจำเป็นต่อการดำรงชีพและการป้องกันการติดเชื้อโควิด-19ได้แก่ข้าวสาร5กิโลกรัมปลากระป๋องหน้ากากอนามัยทางการแพทย์แอลกอฮอล์เจลฟ้าทะลายโจรชนิดแคปซูลหรือเม็ดฯลฯเพื่อใช้บรรเทาความเดือดร้อนของประชาชนสองกลุ่มเป้าหมายข้างต้นที่ต้องเผชิญความยากลำบากในสถานการณ์แพร่ระบาดโควิด-19ซึ่งได้กำชับบมจ.ไปรษณีย์ไทยว่าจะต้องจัดส่งให้ถึงมือพี่น้องประชาชนอย่างรวดเร็ว
“กระทรวงฯยังคงเดินหน้าภารกิจในการบรรเทาการระบาดของเชื้อโควิด-19อย่างเต็มศักยภาพด้วยการนำความเชี่ยวชาญด้านดิจิทัลเพื่อขับเคลื่อนเศรษฐกิจสังคมกลุ่มสาธารณสุขและการแพทย์รวมถึงภาคประชาชนที่ผ่านมามีการดำเนินงานที่สำคัญเช่นการติดตามการรักษาผู้ป่วยภายใต้ระบบHome Isolationการพัฒนาบริการด้านการให้ข้อมูลการแจ้งเตือนและการติดตามผลโควิด-19เพื่อให้ประชาชนสามารถใช้บริการได้ฟรี”นายชัยวุฒิกล่าว
นอกจากนี้ยังได้เร่งให้หน่วยงานภายใต้สังกัดจัดทำแผนรองรับหากเกิดภาวะวิกฤติกับภาคส่วนต่างๆเพื่อให้สามารถส่งต่อความช่วยเหลือได้อย่างทันท่วงทีโดยเฉพาะกับบริษัทไปรษณีย์ไทยฯที่ขณะนี้ได้เข้าไปทำงานร่วมกันในทุกขั้นตอนตั้งแต่การช่วยเกษตรกรผู้ประกอบการบุคลากรทางการแพทย์การอำนวยความสะดวกที่เกี่ยวกับการขนส่งในทุกๆด้านพร้อมทั้งทำความร่วมมือกับหน่วยงานภาครัฐและภาคเอกชนในการเป็นพันธมิตรเพื่อตอบโจทย์ภารกิจสำคัญของแต่ละองค์กร
ด้านนายจุติไกรฤกษ์รัฐมนตรีว่าการกระทรวงพัฒนาสังคมและความมั่นคงของมนุษย์กล่าวว่าในยามที่ประเทศเกิดวิกฤตท่านนายกรัฐมนตรีพลเอกประยุทธ์จันทร์โอชาได้เลือกที่จะมอบหมายให้บริษัทไปรษณีย์ไทยจำกัดส่งถุงยังชีพแสดงถึงความรักความห่วงใยไปสู่พี่น้องผู้ประสบภัยต้องขอขอบคุณรัฐมนตรีดีอีเอสบมจ.ไปรษณีย์ไทยและเจ้าหน้าที่กว่า20,000ชีวิตที่ได้ช่วยทำงานนี้ให้สำเร็จ
ดร.ดนันท์สุภัทรพันธุ์กรรมการผู้จัดการใหญ่บริษัทไปรษณีย์ไทยจำกัด(ปณท)กล่าวว่าตั้งแต่ประเทศไทยประสบปัญหาการแพร่ระบาดของโควิด-19ไปรษณีย์ไทยมีความตั้งใจเดินหน้านำศักยภาพและความเชี่ยวชาญด้านการขนส่งช่วยเหลือกลุ่มผู้ที่ได้รับผลกระทบในหลายภาคส่วนอย่างต่อเนื่องไม่ว่าจะเป็นผู้ป่วยหรือผู้ติดเชื้อบุคลากรทางการแพทย์ผู้ประกอบการเกษตรกรเป็นต้น
สำหรับแจกจ่ายถุงยังชีพ3,231ชุดในครั้งนี้ปณทได้เตรียมความพร้อมในการรับถุงยังชีพจากกระทรวงการพัฒนาสังคมฯที่ได้รับการสนับสนุนจากคณะกรรมการบริหารจัดการเงินบริจาคและทรัพย์สินในการแก้ไขปัญหาของโรคโควิด-19จากบัญชี“สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา2019 (COVID-19)”เตรียมดำเนินการแจกจ่ายให้กับกลุ่มผู้เปราะบางและผู้ป่วยติดเตียงทั่วพื้นที่กรุงเทพมหานครเพื่อส่งต่อความช่วยเหลือกับครอบครัวผู้เปราะบางและผู้ป่วยติดเตียงอย่างรวดเร็วที่สุด
***********
วันพฤหัสบดีที่ 12 พฤษภาคม 2565
เปิด 10 ประเภท อาชีพอิสระ สร้างงาน สร้างรายได้ รองรับสถานการณ์โควิด-19 เรียนผ่านออนไลน์ได้ กว่า 199 อาชีพ
.....
ในช่วงสถานการณ์การแพร่ระบาดของโรคโควิด – 19 ที่ประชาชนบางส่วนมีรายได้ลดลงหรือตกอยู่ในภาวะว่างงานชั่วคราว กรมการจัดหางาน ได้เตรียมข้อมูลอาชีพอิสระเพื่อเป็นทางเลือกให้กับประชาชนใช้ต่อยอดการประกอบอาชีพ แบ่งเป็น 10 หมวดหมู่ จำนวน 199 อาชีพ ซึ่งเป็นอาชีพที่ทำได้ง่าย รายได้ดี เป็นที่นิยมเหมาะกับทุกเพศทุกวัย
.
ผู้ที่สนใจสามารถเข้าชมได้ที่เว็บไซต์กองส่งเสริมการมีงานทำ กรมการจัดหางาน www.doe.go.th/vgnew เลือกหัวข้อ “อาชีพอิสระ 2022” ซึ่งประกอบไปด้วยข้อมูลและคลิปสาธิต 10 ประเภทอาชีพอิสระ ที่สามารถเรียนรู้ผ่านช่องทางออนไลน์ได้
วันศุกร์ที่ 22 ตุลาคม 2564
โฆษกรัฐบาลเผย “นายกฯ” เร่งเครื่องเตรียมพร้อมเปิดประเทศ รับนักท่องเที่ยว 45 ประเทศกับ 1 เขตบริหารพิเศษฮ่องกงความเสี่ยงต่ำกลุ่มแรก
เดินทางเข้าประเทศไทยได้ โดยไม่ต้องกักตัว หวังดึงนักท่องเที่ยวสร้างรายได้พลิกโฉมประเทศ ขออย่าการ์ดตกดูแลตัวเองอย่างเคร่งครัด
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประกาศจำนวนกลุ่มประเทศที่มีความเสี่ยงต่ำ 45 ประเทศกับ 1 เขตบริหารพิเศษฮ่องกง ตามแผนเปิดรับนักท่องเที่ยวเข้าประเทศ โดยไม่ต้องกักตัว พร้อมย้ำให้ทุกหน่วยงานบูรณาการการทำงานร่วมกัน ดำเนินการอย่างรอบคอบ รัดกุม และคำนึงถึงสถานการณ์ด้านสาธารณสุข โดยนายกฯ เล็งเห็นว่า หากประเทศไทยต้องการดึงดูดนักท่องเที่ยวเข้ามาประเทศให้มากขึ้นเพื่อกระตุ้นภาคการท่องเที่ยว และภาคธุรกิจอื่นๆ ที่เกี่ยวข้อง ไทยจำเป็นที่จะต้องเดินหน้าให้เร็วขึ้น และทำตั้งแต่ตอนนี้ เพราะการที่จะรอให้ทุกอย่างสมบูรณ์แบบก่อนนั้น จะทำให้ช้าเกินไป อีกทั้งนักท่องเที่ยวอาจจะตัดสินใจเลือกเดินทางไปประเทศอื่นก่อน แม้การเร่งเดินหน้าอย่างรวดเร็วนี้จะมีความเสี่ยงที่จำนวนผู้ติดเชื้อจะเพิ่มสูงขึ้น แต่ก็เป็นความเสี่ยงที่เราต้องยอมรับ ประเทศไทยเอง มีความสามารถในการรับมือกับความเสี่ยงของโควิด-19 ได้ดีขึ้น และเราก็ต้องเรียนรู้ที่จะอยู่กับโควิด-19 ให้ได้
นายธนกร กล่าวว่า หลังจากที่ไทยได้ประกาศยกเลิกแผนการกักตัวประเทศอื่นๆ อาทิ อเมริกา อินโดนีเซีย (บาหลี) ฟิลิปปินส์ ออสเตรเลีย และมาเลเซีย ก็กำลังดำเนินการในลักษณะเดียวกัน รวมทั้งมีการผ่อนคลายมาตรการข้อบังคับต่างๆ และหลายๆ ประเทศที่เป็นนักท่องเที่ยวของประเทศไทย ก็เพิ่งประกาศผ่อนคลายให้ประชาชนของประเทศนั้น เดินทางออกนอกประเทศได้ง่ายขึ้น
นักท่องเที่ยวที่เดินทางเข้าประเทศไทยจากกลุ่มประเทศที่มีความเสี่ยงต่ำดังกล่าวได้โดยไม่ต้องกักตัว จะต้องเป็นผู้ที่ฉีดวัคซีนครบโดสแล้ว เดินทางเข้าประเทศไทยโดยทางอากาศ และมีหลักฐานปลอดเชื้อโควิด โดยมีการตรวจก่อนออกเดินทาง และตรวจเมื่อมาถึงประเทศไทย ซึ่งจะมีผลตั้งแต่วันที่ 1 พฤศจิกายนนี้เป็นต้นไป แต่ทั้งนี้ทุกประเทศดังกล่าวคงต้องพิจารณาความเสี่ยงของประเทศไทยด้วยเช่นกัน ก่อนที่จะอนุญาตให้คนของประเทศเขาเดินทางมาประเทศไทยได้
โฆษกประจำสำนักนายกฯ กล่าวต่อว่า นายกฯ ได้กำหนดนโยบายเหล่านี้ต่อยอดจากความสำเร็จด้านการจัดการโรคในประเทศ เพื่อเพิ่มกิจกรรมทางเศรษฐกิจ และฟื้นฟูเศรษฐกิจ ซึ่งท่านนายกฯ ได้ขอบคุณกระทรวง และหน่วยงานต่างๆ ที่เกี่ยวข้อง ที่ร่วมกันทำภารกิจที่เต็มไปด้วยความกดดันนี้ พยายามแก้ไขและจัดการ กฏระเบียบ ขั้นตอน และกระบวนการต่างๆ ในระยะเวลาอันสั้น และตระหนักดีว่า ทุกคนทุกฝ่ายพยายามกันอย่างเต็มที่ และได้สั่งการให้กระทรวงสาธารณสุขเร่งเครื่องการฉีดวัคซีนให้เร็วมากยิ่งขึ้นไปอีก รวมทั้งขอให้ทุกคนยังคงรักษามาตรการทางสาธารณสุข มีวินัยในการสวมหน้ากากอนามัย หมั่นล้างมือ และรักษาระยะห่างระหว่างบุคคลอยู่เสมอ
วันพุธที่ 29 ธันวาคม 2564
รฟม. จัดพิธีปล่อยแถวดูแลความปลอดภัย และอำนวยความสะดวก แก่ประชาชนในช่วงเทศกาลปีใหม่ 2565
บูรณาการร่วมมือกับหน่วยงานต่าง ๆ และหน่วยงานในสังกัดกระทรวงคมนาคม
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้จัดพิธีปล่อยแถวดูแลความปลอดภัยและอำนวยความสะดวกแก่ประชาชนผู้ใช้บริการรถไฟฟ้ามหานคร สายเฉลิมรัชมงคล (MRT สายสีน้ำเงิน) และรถไฟฟ้ามหานคร สายฉลองรัชธรรม (MRT สายสีม่วง) ในช่วงเทศกาลปีใหม่ 2565 ณ สถานีรถไฟฟ้า MRT ท่าพระ โดยมีนายวิทยา พันธุ์มงคล รองผู้ว่าการ (ปฏิบัติการ) รฟม. เป็นประธานในพิธี โดย รฟม. ได้บูรณาการร่วมมือกับหน่วยงานต่างๆ อาทิกองบัญชาการตำรวจนครบาล กองบัญชาการตำรวจสอบสวนกลาง โดยกองบังคับการตำรวจรถไฟ กองบังคับการสายตรวจและปฏิบัติการพิเศษ 191โดย กองกำกับการสุนัขตำรวจ กองบังคับการตำรวจนครบาล 7 โดยสถานีตำรวจนครบาลท่าพระ และ บริษัท ทางด่วนและรถไฟฟ้ากรุงเทพ จำกัด (มหาชน) (BEM) เพื่อเตรียมความพร้อมในการใช้ระบบขนส่งสาธารณะและโครงข่ายคมนาคม ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดกระทรวงคมนาคมอำนวยความสะดวกและความปลอดภัยในการเดินทางให้แก่ประชาชน ในช่วงเทศกาลปีใหม่
นอกจากนี้ รฟม. ได้เตรียมความพร้อมด้านมาตรการรักษาความปลอดภัยในสถานีอย่างเต็มกำลัง โดยจัดกำลังเจ้าหน้าที่รักษาความปลอดภัย เจ้าหน้าที่กู้ภัย เจ้าหน้าที่พิสูจน์ทราบ (EOD) เจ้าหน้าที่ผู้บังคับสุนัข( K-9) และสุนัข K-9 ประจำการ เพื่อปฏิบัติหน้าที่ตลอดระยะเวลาการเปิดให้บริการของรถไฟฟ้า MRT รวมถึงจัดเจ้าหน้าที่สื่อสารประจำศูนย์วิทยุพสุธา และศูนย์วิทยุบางไผ่ ตรวจตราทาง CCTV และรับแจ้งเหตุผิดปกติเหตุฉุกเฉิน ทางหมายเลขโทรศัพท์
0 2938 3666 ตลอด 24 ชั่วโมง และจัดเจ้าหน้าที่ตรวจความปลอดภัยยืนประจำจุดตรวจสัมภาระ (Walk through Scanner) ทั้งนี้ ขอความร่วมมือผู้โดยสารในการตรวจสัมภาระและไม่อนุญาตให้นำวัตถุต้องห้ามเข้ามาในระบบรถไฟฟ้าเพื่อความปลอดภัยของผู้ใช้ระบบ ได้แก่ อาวุธ ของมีคม ลูกโป่ง และพลุดอกไม้ไฟทุกชนิด พร้อมกันนี้ รฟม. จะยังคงดำเนินการตามมาตรการป้องกันการแพร่ระบาดของเชื้อไวรัส COVID-19 ในระบบรถไฟฟ้า MRT ทั้งสองสายอย่างเข้มงวด อาทิ การทำความสะอาดด้วยน้ำยาฆ่าเชื้อภายในสถานีและภายในขบวนรถไฟฟ้า การทำความสะอาดเหรียญโดยสารก่อนนำไปให้บริการ การตรวจวัดอุณหภูมิของเจ้าหน้าที่ที่ให้บริการในสถานี เป็นต้น และ รฟม. ขอเน้นย้ำผู้โดยสารโปรดให้ความร่วมมือกับเจ้าหน้าที่ในการตรวจวัดอุณหภูมิร่างกายก่อนเข้าใช้บริการ ล้างมือด้วยเจลแอลกอฮอล์ในจุดให้บริการในสถานี รักษาระยะห่างทางสังคม (Social Distancing) สวมใส่หน้ากากผ้าหรือหน้ากากอนามัยตลอดระยะเวลาการใช้บริการ และสแกน QR Code ไทยชนะ ที่ติดอยู่ภายในตู้โดยสารเพื่อเช็คอิน เพื่อสุขอนามัยที่ดีทั้งตนเองและสังคมส่วนรวม ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันพฤหัสบดีที่ 4 พฤศจิกายน 2564
“กรมอุตุฯ” เตือน 31 จว. เจอฝน โดยเฉพาะภาคใต้ เสี่ยงน้ำท่วมฉับพลัน – น้ำป่าไหลหลาก
....
กรมอุตุนิยมวิทยา เผยการพยากรณ์อากาศในช่วงวันที่ 4 พ.ย. เป็นต้นไป พบภาคใต้ตอนล่างมีฝนตกหนักบางแห่ง จึงขอให้ประชาชนบริเวณดังกล่าวระวังอันตรายจากฝนตกหนักและฝนที่ตกสะสม ซึ่งอาจเกิดน้ำท่วมฉับพลันและน้ำป่าไหลหลากได้
.
วันอังคารที่ 23 พฤศจิกายน 2564
กระทรวงเกษตรฯ ขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA)
กระทรวงเกษตรฯ ขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA) ตั้งคณะอนุกรรมการ ระดับจังหวัด และคณะทำงาน ในพื้นที่ 6 จังหวัด มุ่งส่งเสริมนโยบายเกษตรแปลงใหญ่ ลดต้นทุนในการทำเกษตรกรรม
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (ดร.ทองเปลว กองจันทร์) เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA) ครั้งที่ 2/2564 ณ ห้องประชุมกระทรวงเกษตรและสหกรณ์ ซึ่งเป็นโครงการความร่วมมือระหว่างรัฐบาลไทยและรัฐบาลเยอรมัน โดยมีกรมการข้าวเป็นหน่วยงานหลักและองค์กรความร่วมมือระหว่างประเทศของเยอรมัน (GIZ) เป็นหน่วยงานบริหารโครงการฯ พร้อมด้วยหน่วยงานภาครัฐและภาคเอกชนที่เกี่ยวข้อง เข้าร่วมประชุม เพื่อให้เกิดการบูรณาการที่หลากหลายและเกิดการขับเคลื่อนอย่างแท้จริง
สำหรับโครงการ Thai Rice NAMA ถือเป็นโครงการที่มีแนวทางการดำเนินงานที่สามารถสนับสนุนการลดการปล่อยก๊าซเรือนกระจกจากนาข้าว ที่มีความสอดคล้องกับการประชุม COP 26 เมื่อวันที่ 31 ตุลาคม 2564 ณ กรุงกลาสโกว์ สหราชอาณาจักร ซึ่งข้าวถือเป็นพืชที่มีความสำคัญอย่างมาก โดยกระทรวงเกษตรและสหกรณ์มีความมุ่งหวังว่าการดำเนินโครงการ Thai Rice Nama จะเป็นการพัฒนาและส่งเสริมเกษตรกรในการใช้เทคโนโลยีที่สามารถเพิ่มประสิทธิภาพการผลิตและช่วยลดการปล่อยก๊าซเรือนกระจกได้ หรือที่เรียกว่า “ข้าวลดโลกร้อน” ซึ่งจะเป็นรูปแบบเพื่อการขยายผลในการปลูกข้าวของประเทศไทยในวงกว้างต่อไป
ทั้งนี้ ที่ประชุมได้มีการพิจารณาแต่งตั้งคณะอนุกรรมการขับเคลื่อนโครงการฯ ระดับจังหวัด และคณะทำงานขับเคลื่อนโครงการฯ ตามโครงสร้างการบริหารจัดการโครงการฯ ของพื้นที่ใน 6 จังหวัด คือ ชัยนาท สิงห์บุรี อ่างทอง พระนครศรีอยุธยา ปทุมธานี และสุพรรณบุรี ซึ่งช่วยส่งเสริมนโยบายเกษตรแปลงใหญ่ของกระทรวงเกษตรและสหกรณ์ ที่กระตุ้นให้เกษตรกรรวมตัวกัน เพื่อลดต้นทุนในการทำเกษตรกรรม อีกทั้งยังสอดคล้องกับนโยบายของสหประชาชาติและรัฐบาลไทยด้านความปลอดภัยและความยั่งยืนทางอาหาร (3S: Safety, Security, Sustainability) ด้วย
วันอาทิตย์ที่ 1 สิงหาคม 2564
นฤมล ลุยมอบข้าวกล่องต่อเนื่อง ร่วมบรรเทาพิษโควิด
- -
วันที่ 1 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า จากผลกระทบของสถานการณ์การแพร่ระบาดของโควิด-19 ที่ระบาดเพิ่มมากขึ้นในช่วงนี้ ทุกภาคส่วนได้ใช้ศักยภาพของตนเองในการร่วมกันช่วยเหลือพี่น้องประชาชนอย่างต่อเนื่อง ซึ่งที่ผ่านมาตนเองก็ได้นำข้าวกล่องที่ได้รับการสนับสนุนจากผู้ประกอบการ ห้าง ร้านค้า และบุคคล กระจายยังพื้นที่ต่าง ๆ เช่น พี่น้องแรงงานในแคมป์คนงานก่อสร้าง บุคลากรทางการแพทย์ทั้งที่ประจำอยู่โรงพยาบาลหลักและโรงพยาบาลสนามหน่วยงานจิตอาสา รวมถึงชุมชนต่าง ๆ ที่ได้รับผลกระทบ ซึ่งในวันนี้ได้มอบข้าวกล่องให้แก่ทีมบุคลากรทางการแพทย์ ประกอบด้วย โรงพยาบาลพระนั่งเกล้า และโรงพยาบาลบุษราคัม เพื่อส่งมอบกำลังใจในการปฏิบัติหน้าที่อย่างหนักหน่วง
รมช.แรงงาน กล่าวเพิ่มเติมว่า ยังคงเดินหน้ามอบข้าวกล่องอย่างต่อเนื่อง และจะพยายามกระจายไปให้ครอบคลุมกับพี่น้องประชาชนทุกกลุ่ม เพื่อร่วมเป็นส่วนหนึ่งในการบรรเทาความเดือดร้อน พร้อมส่งกำลังใจให้ก้าวผ่านวิกฤตินี้ไปด้วยกัน
วันพุธที่ 26 มกราคม 2565
นายกฯ สั่งจับตาสถานบันเทิง ดื่มได้ไม่เกิน 23.00 น. ร้านไหนแอบเปิดหลังร้าน จับกุม ยึดใบอนุญาต
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการเจ้าหน้าที่ตำรวจและหน่วยงานที่เกี่ยวข้องติดตามสัปดาห์แรกที่ประชุม ศบค. อนุมัติให้ร้านอาหารที่จำหน่ายเครื่องดื่มแอลกอฮอล์ใน 8 จังหวัดนำร่องท่องเที่ยว และพื้นที่สีส้ม 25 จังหวัด ที่เปิดให้บริการได้ถึงเวลา 23.00 น.
.
รวมทั้งตรวจสอบต่อไม่ให้มีการเปิดดื่มในร้านหลัง 5 ทุ่ม และต้องเข้ม COVID Free Setting โดยผู้ประกอบการต้องปฏิบัติตามมาตรการทางสาธารณสุขอย่างเคร่งครัด พร้อมกำชับตำรวจ ทหาร ฝ่ายปกครองให้ดูแลสถานประกอบการที่ทำผิด
.
หากพบผู้กระทำผิดกฎหมาย หรือเจ้าหน้าที่ทำผิดกฎหมาย ต้องลงโทษทางวินัย ร้านไหนขายเหล้า ร้านไหนลักลอบปิดเกินเวลาที่กำหนด ปิดหน้าร้านแต่แอบเปิดหลังร้าน ขอให้เจ้าหน้าที่สอบสวน จับกุม ยึดใบอนุญาต และหากพบ จนท.รัฐ เกี่ยวข้องให้เอาผิดทางวินัยด้วย
#ไทยคู่ฟ้า#ร่วมต้านโควิด19
-------------------
วันอังคารที่ 14 กันยายน 2564
ครม.อนุมัติงบกลางฯ 869 ล้าน จ่ายเงินอุดหนุนเกษตรกรโครงการส่งเสริมปลูกข้าวอินทรีย์ พร้อมขยายเวลาโครงการถึงสิ้นปีงบ 65
ครม.อนุมัติงบกลางฯ 869 ล้าน จ่ายเงินอุดหนุนเกษตรกรโครงการส่งเสริมปลูกข้าวอินทรีย์ พร้อมขยายเวลาโครงการถึงสิ้นปีงบ 65
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 14 กันยายน 2564 ว่า ครม.อนุมัติงบกลางฯ ปี 2564 รายการสำรองจ่ายเพื่อกรณีฉุกเฉินหรือจำเป็น วงเงิน 869.93 ล้านบาท เพื่ออุดหนุนเกษตรกรของโครงการส่งเสริมการผลิตข้าวอินทรีย์ ปี2562 ส่วนงบประมาณอีก 47.86 ล้านบาท ให้กรมการข้าวปรับแผนการปฏิบัติงานและแผนการใช้จ่ายงบประมาณประจำปีงบประมาณ 2564 นอกจากนี้ ที่ประชุมได้อนุมัติขยายระยะเวลาการดำเนินงานโครงการส่งเสริมการผลิตข้าวอินทรีย์ จากเดิมสิ้นสุดปีงบประมาณ 2564 เป็นสิ้นสุดปีงบประมาณ 2565 ตามที่กระทรวงเกษตรและสหกรณ์เสนอ
โครงการส่งเสริมการผลิตข้าวอินทรีย์นี้ ดำเนินการมาตั้งแต่ปี 2560 จนถึงปัจจุบัน ภายใต้นโยบายการรักษาเสถียรภาพราคาข้าวและรายได้ของเกษตรกรและบริหารจัดการข้าวตลอดห่วงโซ่อุปทาน ซึ่งมีระยะเวลาดำเนินการ 5 ปี (ปี 2560 – 2564) กรอบวงเงินทั้งสิ้น 9,696 ล้านบาท เพื่อชดเชยรายได้จากการผลิตข้าวที่ได้ผลผลิตลดลงในระยะเริ่มต้นของการผลิตระบบอินทรีย์ต่อเนื่อง 3 ปี ไม่เกินรายละ 15 ไร่ สำหรับผลการดำเนินโครงการในปี 2560 - 2562 ที่ผ่านมา มีเกษตรกรเข้าร่วมโครงการ 58 จังหวัด จำนวนทั้งสิ้น 5,818 กลุ่ม เกษตรกรกว่า 1.3 แสนราย รวมพื้นที่ 1.2 ล้านไร่
วันอังคารที่ 9 พฤศจิกายน 2564
รมต. นร. นายอนุชา รับข้อเสนอเครือข่ายประชาชน 5 ภาค ยืนยันรัฐบาลรับฟังเสียงประชาชนทุกคน ให้ความสำคัญในการช่วยเหลือในทุกพื้นที่
รมต. นร. นายอนุชา รับข้อเสนอเครือข่ายประชาชน 5 ภาค ยืนยันรัฐบาลรับฟังเสียงประชาชนทุกคน ให้ความสำคัญในการช่วยเหลือในทุกพื้นที่
วันนี้(9พฤศจิกายน2564)เวลา13.00น.นายอนุชานาคาศัยรัฐมนตรีประจำสำนักนายกรัฐมนตรีเป็นผู้แทนรัฐบาลเดินทางไปยังห้องประชุม1ชั้น2สำนักงานกพ. (เดิม)เพื่อพบปะผู้แทนเครือข่ายภาคประชาชน5ภาคและสภาองค์กรชุมชนจำนวน15คนนำโดยนายไมตรีกงไกจักรได้นำข้อเสนอเพื่อการพัฒนาสังคมการเมืองเศรษฐกิจและความมั่นคงของมนุษย์แนวใหม่มามอบให้รัฐบาลพร้อมหารือแนวทางการช่วยเหลือประชาชนที่ได้รับผลกระทบในด้านต่างๆโดยมีนายเสกสกลอัตถาวงศ์ผู้ช่วยรัฐมนตรีประจำนายกรัฐมนตรีนายชนะศักดิ์อัตถาวงศ์ที่ปรึกษารัฐมนตรีประจำสำนักนายกรัฐมนตรีนายธีรภัทรประยูรสิทธิปลัดสำนักนายกรัฐมนตรีนางสุขสมรวยวันทนียกุลเลขานุการรัฐมนตรีว่าการกระทรวงคมนาคมและนายกันตพงศ์รังษีสว่างผู้ตรวจราชการกระทรวงพัฒนาสังคมและความมั่นคงของมนุษย์เข้าร่วม
ผู้แทนเครือข่ายภาคประชาชน5ภาคได้เสนอเสนอแนวทางเพื่อการพัฒนาสังคมการเมืองเศรษฐกิจและความมั่นคงของมนุษย์แนวใหม่5มิติซึ่งเป็นหลักการพื้นฐานที่จะนำไปสู่การเปลี่ยนแปลงที่ดีกว่าและเหมาะสมกับยุคสมัยโดยเน้นการมีส่วนร่วมของภาคประชาชนต่อการดำเนินงานแก้ปัญหาและขับเคลื่อนนโยบายด้านต่างๆ พร้อมขอให้รัฐบาลสร้างระบบเศรษฐกิจเกื้อกูลที่ต้องกระจายอย่างเท่าเทียมเป็นธรรมและลดความเหลื่อมล้ำและเรียกร้องให้มีการแก้ไขรัฐธรรมนูญฉบับปัจจุบันเพื่อสร้างสังคมที่เท่าเทียมเป็นธรรมและสร้างระบบประชาธิปไตยที่มั่นคงเป็นต้น
นอกจากนี้เครือข่ายภาคประชาชนได้เสนอแนวทางในการจัดสรรงบประมาณการแก้ปัญหาสถานการณ์โควิด-19ซึ่งภาคประชาชนมองว่าการจัดสรรงบดังกล่าวไม่ถึงประชาชนผู้ได้รับผลกระทบอย่างแท้จริงควรให้หน่วยงานหลักที่ใกล้ชิดประชาชนเช่นพอช.เข้ามาทำหน้าที่ในการกระจายเม็ดเงินสู่ชุมชนและขอให้มีการแต่งตั้งคณะกรรมการแก้ปัญหาและกำหนดแนวทางการพัฒนาสังคม5ภูมิภาคโดยมีภาคประชาชนเข้าไปมีส่วนร่วมด้วยเพื่อให้ช่วยเหลือประชาชนได้อย่างมีประสิทธิภาพและโดยเร็ว
รัฐมนตรีประจำสำนักนายกรัฐมนตรีกล่าวขอบคุณเครือข่ายภาคประชาชน5ภาคที่ได้นำเสนอแนวคิดที่เป็นประโยชน์ต่อการพัฒนาประเทศโดยเฉพาะการแก้ไขปัญหาเพื่อประชาชนในระดับพื้นที่ยืนยันรัฐบาลพร้อมรับฟังความคิดเห็นของประชาชนทุกระดับและคำนึงถึงการให้ความช่วยเหลือพี่น้องประชาชนในทุกพื้นที่เป็นสำคัญโดยเฉพาะกลุ่มเกษตรกรที่เป็นพลังซื้อหลักของประเทศพร้อมกล่าวให้ความมั่นใจว่ารัฐบาลจะนำแนวทางนี้ไปพิจารณาประกอบในการแก้ไขปัญหาของประเทศในอนาคตต่อไปเพื่อให้เกิดประโยชน์สูงสุดต่อประชาชนทำให้ประชาชนมีคุณภาพชีวิตและมีความเป็นอยู่ที่ดีขึ้น
วันพฤหัสบดีที่ 24 มิถุนายน 2564
การทางพิเศษแห่งประเทศไทย เชิญร่วมทำบุญโดยขึ้นทางพิเศษฉลองรัชและบูรพาวิถี ระหว่างวันที่ 1 มิถุนายน - 31 สิงหาคม 2564 จะมีส่วนร่วมสมทบทุนให้แก่มูลนิธิการแพทย์ฉุกเฉิน
...
การทางพิเศษแห่งประเทศไทย (กทพ.) กระทรวงคมนาคม จัดโครงการ “EXAT Charity ทุกการเดินทาง เพื่อการแบ่งปัน” เพื่อสนับสนุนการช่วยเหลือทางการแพทย์ที่มีความเกี่ยวเนื่องกับการเกิดอุบัติเหตุบนท้องถนน ระหว่างวันที่ 1 มิถุนายน - 31 สิงหาคม 2564 (ระยะเวลา 3 เดือน) โดยทุกการผ่านทางพิเศษฉลองรัช และทางพิเศษบูรพาวิถี กทพ. จะสมทบทุนมูลค่า 10 สตางค์ต่อเที่ยว ให้แก่มูลนิธิการแพทย์ฉุกเฉินแห่งชาติ ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อมอบอุปกรณ์ทางการแพทย์ฉุกเฉิน (เครื่องฟื้นคืนคลื่นหัวใจด้วยไฟฟ้าอัตโนมัติ (AED) ชุดเคลื่อนย้ายผู้ป่วยขั้นพื้นฐาน อุปกรณ์ทางการแพทย์ฉุกเฉิน และอื่น ๆ)
ดังนั้นในระหว่างช่วงเวลาดังกล่าว ผู้ใช้บริการทางพิเศษฉลองรัชและทางพิเศษบูรพาวิถี ซึ่งนอกจากจะได้รับความสะดวกสบายรวดเร็วแล้ว ยังจะมีส่วนร่วมในการสนับสนุนให้แก่ทางมูลนิธิการแพทย์ฉุกเฉินแห่งชาติอีกด้วย สามารถสอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษหมายเลขโทรศัพท์ 1543 ตลอด 24 ชั่วโมง
วันศุกร์ที่ 10 กันยายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 3 – 9 กันยายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 3 – 9 กันยายน 2564 พบการกระทำผิด จำนวน 542 คดี คิดเป็นเงินค่าปรับ 7.74 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 3 – 9 กันยายน 2564) พบว่ามีการกระทำผิด จำนวน 542 คดี คิดเป็นเงินค่าปรับ 7.74 ล้านบาท โดยแยกเป็น สุรา จำนวน 300 คดี ค่าปรับ 2.22 ล้านบาท ยาสูบ จำนวน 138 คดี ค่าปรับ 2.56 ล้านบาท ไพ่ จำนวน 12 คดี ค่าปรับ 0.09 ล้านบาท น้ำมันและผลิตภัณฑ์น้ำมัน จำนวน 28 คดี ค่าปรับ 1.18 ล้านบาท น้ำหอม จำนวน 4 คดี ค่าปรับ 0.24 ล้านบาท รถจักรยานยนต์ จำนวน 48 คดี ค่าปรับ 0.85 ล้านบาท และสินค้าอื่น ๆ จำนวน 12 คดี ค่าปรับ 0.60 ล้านบาท โดยมีของกลางแยกเป็นน้ำสุรา จำนวน 977.285 ลิตร ยาสูบ จำนวน 6,814 ซอง ไพ่ จำนวน 373 สำรับ น้ำมันและผลิตภัณฑ์น้ำมัน จำนวน 33,547.000 ลิตร น้ำหอม จำนวน 396 ขวด รถจักรยานยนต์ จำนวน 57 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 9 กันยายน 2564 พบว่ามีการกระทำผิด จำนวน 23,825 คดี คิดเป็นเงินค่าปรับ 536.04 ล้านบาท โดยแยกเป็น สุรา จำนวน 13,573 คดี ค่าปรับ 122.14 ล้านบาท ยาสูบ จำนวน 6,581 คดี ค่าปรับ 256.39 ล้านบาท ไพ่ จำนวน 493 คดี ค่าปรับ 7.30 ล้านบาท น้ำมันและผลิตภัณฑ์น้ำมัน จำนวน 1,251 คดี ค่าปรับ 70.99 ล้านบาท น้ำหอม จำนวน 95 คดี ค่าปรับ 4.23 ล้านบาท รถจักรยานยนต์ จำนวน 1,297 คดี ค่าปรับ จำนวน 32.89 ล้านบาท และสินค้าอื่น ๆ จำนวน 535 คดี ค่าปรับ 42.10 ล้านบาท โดยมีของกลางแยกเป็นน้ำสุรา จำนวน 1,691,381.499 ลิตร ยาสูบ จำนวน 730,738 ซอง ไพ่ จำนวน 37,633 สำรับ น้ำมันและผลิตภัณฑ์น้ำมัน จำนวน 2,036,321.000 ลิตร น้ำหอม จำนวน 124,381 ขวด รถจักรยานยนต์ จำนวน 2,157 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 2 กรกฎาคม 2564
นายกฯ ชวนคนไทยและนักท่องเที่ยว ต่อกำลังใจ ร่วมกัน “โอบกอด ภูเก็ต” ในงาน “ฮักไทย ฮักภูเก็ต”
นายกฯ ชวนคนไทยและนักท่องเที่ยว ต่อกำลังใจ ร่วมกัน “โอบกอด ภูเก็ต” ในงาน “ฮักไทย ฮักภูเก็ต”
วันนี้ (1 กรกฎาคม 2564 ) เวลา 13.45 น. ณ ศูนย์การค้าเซ็นทรัลภูเก็ต จังหวัดภูเก็ต พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดงาน “ฮักไทย ฮักภูเก็ต”(HUG THAIS HUG PHUKET) เป็นส่วนหนึ่งในการขับเคลื่อนโครงการ “Phuket Tourism Sandbox” เพื่อกระตุ้นการใช้จ่ายทั้งของคนไทยและนักท่องเที่ยวชาวต่างชาติ ตลอดจนเป็นการช่วยเหลือผู้ประกอบการทั้ง 3 กลุ่มสินค้า ทั้งอาหาร การท่องเที่ยว และสินค้าไทย ครอบคลุมทั้งการยกระดับสินค้าและบริการ
นายอนุชา บูรพชัยศรี โฆษกประจำสำนักนายกรัฐมนตรี เผย นายกรัฐมนตรีกล่าวถึงงาน “ฮักไทย ฮักภูเก็ต” ว่า เป็นการส่งต่อกำลังใจและโอบกอดคนไทยด้วยความรัก ในยามที่คนไทยทุกคนต้องการกำลังใจเพื่อผ่านความท้าทายนี้ไปได้ด้วยกันซึ่งมาตอบรับกับโครงการ “Phuket Sandbox” ที่เป็นนโยบายสำคัญของรัฐบาลที่ให้ภูเก็ตเป็นจังหวัดนำร่อง ในการเปิดรับนักท่องเที่ยวชาวต่างชาติที่ได้รับวัคซีนแล้ว เพราะเชื่อมั่นในศักยภาพของจังหวัดภูเก็ต ที่ได้รับการขนานนามว่าเป็นเมือง “ไข่มุกแห่งอันดามัน” มีความโดดเด่น ธรรมชาติที่สวยงาม วิถีการดำเนินชีวิต วัฒนธรรมประเพณี อาหารที่เป็นเอกลักษณ์ รวมถึงศิลปะทางสถาปัตยกรรม วันนี้จึงเป็นส่วนหนึ่งในการเดินหน้าเปิดประเทศตามกรอบ 120 วัน เพื่อฟื้นฟูการท่องเที่ยว ซึ่งมีคนจำนวนมากที่อยู่ในห่วงโซ่ธุรกิจนี้ จะได้มีส่วนร่วมและได้รับประโยชน์ไปด้วยกัน
ขณะเดียวกัน รัฐบาลก็ดำเนินมาตรการการควบคุมโรค ควบคู่ไปกับสกัดกั้นเชื้อจากภายนอก และการเร่งสร้างภูมิคุ้มกันหมู่ รวมทั้งการวางแนวทางการพัฒนาจังหวัดหลังจากการเปิดเมืองรับนักท่องเที่ยว เช่น การส่งเสริมประชาสัมพันธ์เครื่องหมายมาตรฐาน SHA และ SHA PLUS เพื่อการันตีความสะอาดปลอดภัยให้กับผู้ประกอบการแหล่งท่องเที่ยว ซึ่งทุกภาคส่วนต้องช่วยกัน เพราะเป็นสิ่งที่จะทำให้อุตสาหกรรมการท่องเที่ยวเติบโตไปในระยะยาว และทำให้การกลับมาใหม่ของภาคการท่องเที่ยวเต็มไปด้วยความยั่งยืน
โอกาสนี้ นายกรัฐมนตรียังย้ำว่า ถึงแม้ว่าตนเองจะไม่เคยประกอบธุรกิจมาก่อน และปัจจุบันก็ไม่เกี่ยวข้องกับธุรกิจใด ๆ แต่เข้าใจถึงความยากลำบากของภาคเอกชนเป็นอย่างดี ขอให้ทุกคนต้องเรียนรู้และปรับตัว ท่ามกลางการแพร่ระบาดของโรคโควิด-19 สิ่งที่รัฐบาลเองก็เร่งดำเนินการในตอนนี้คือการสร้างงาน สร้างรายได้เสริมสภาพคล่องให้กับผู้ประกอบการให้สามารถอยู่ได้ เช่น มาตรการสินเชื่อดอกเบี้ยต่ำ (Soft Loan) มาตรการสนับสนุนการให้สินเชื่อแก่ผู้ประกอบธุรกิจ (มาตรการสินเชื่อฟื้นฟู) วงเงิน 250,000 ล้านบาท และมาตรการสนับสนุนการรับโอนทรัพย์สินหลักประกันเพื่อชำระหนี้ “มาตรการพักทรัพย์ พักหนี้” เพื่อผู้ประกอบธุรกิจมีสิทธิซื้อทรัพย์สินนั้นคืนในภายหลัง วงเงิน 100,000 ล้านบาท
ในช่วงท้าย นายกรัฐมนตรีพร้อมเชิญชวนทุกคนร่วมสร้างประวัติศาสตร์ประเทศไทย เพื่อร่วมกันฝ่าวิกฤตโควิด-19 พร้อมขอบคุณทุกภาคส่วนที่ร่วมกันจัดงาน “ฮักไทย ฮักภูเก็ต” ที่สำคัญคือ ความร่วมมือจากประชาชนทุกคน ดูแลตัวเอง ดูแลชุมชน ยืนยันรัฐบาลจะทำงานอย่างเต็มความสามารถ เพื่อประเทศไทยกลับมาฟื้นตัวได้โดยเร็วที่สุด เป็นจุดหมายปลายทางแห่งความสุข เพื่อคืนรอยยิ้มกลับสู่คนไทยอีกครั้ง จากนั้น นายกรัฐมนตรียังได้เดินทักทายและให้กำลังใจผู้ประกอบธุรกิจท่องเที่ยวและโรงแรม ที่มาออกบูธภายในงานด้วย
..............
วันอังคารที่ 22 กุมภาพันธ์ 2565
อนุทิน หารือร่วม ภาคเอกชน ธุรกิจท่องเที่ยว หาแนวทางการปรับมาตรการ Test & Go
รองนายกรัฐมนตรีและรัฐมนตรีว่าการกระทรวงสาธารณสุข หารือร่วมกับ หน่วยงานภาครัฐ ภาคเอกชน ธุรกิจท่องเที่ยว เกี่ยวกับแนวทางการปรับมาตรการป้องกันโรคโควิด 19 สำหรับการเดินทางเข้าราชอาณาจักรประเภท Test & Go เพื่อหาจุดสมดุล ก่อนนำข้อคิดเห็นเข้าที่ประชุม ศบค.
รองนายกรัฐมนตรีและรัฐมนตรีว่าการกระทรวงสาธารณสุข หารือร่วมกับ หน่วยงานภาครัฐ ภาคเอกชน ธุรกิจท่องเที่ยว เกี่ยวกับแนวทางการปรับมาตรการป้องกันโรคโควิด 19 สำหรับการเดินทางเข้าราชอาณาจักรประเภท Test & Go เพื่อหาจุดสมดุล ก่อนนำข้อคิดเห็นเข้าที่ประชุม ศบค. พิจารณา เพื่อให้สามารถขับเคลื่อนภาคเศรษฐกิจ สังคม การท่องเที่ยว เตรียมรับการเปิดประเทศ ควบคู่กับการป้องกัน เฝ้าระวัง ควบคุมโรค
วันนี้ (22 กุมภาพันธ์2565) ที่ โรงแรมแกรนด์ริชมอนด์ จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.ธงชัย เลิศวิไลรัตนพงศ์ รองปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรค นายยุทธศักดิ์ สุภสร ผู้ว่าการการท่องเที่ยวแห่งประเทศไทย ผู้บริหารจากกระทรวงสาธารณสุข กระทรวงมหาดไทย กระทรวงการท่องเที่ยวและกีฬา กระทรวงการต่างประเทศ สภาอุตสาหกรรมท่องเที่ยว สมาคมธุรกิจท่องเที่ยว สมาคมโรงแรม ร่วมหารือแนวทางการปรับมาตรการป้องกันโรคโควิด 19 สำหรับการเดินทางเข้าราชอาณาจักรประเภท Test & Go
นายอนุทินกล่าวว่า สถานการณ์โควิด 19 ทั่วโลกขณะนี้จำนวนผู้ติดเชื้ออยู่ในช่วงขาขึ้น ประเทศไทยมีอัตราการติดเชื้อ ป่วยหนักและเสียชีวิตสูงขึ้นเช่นกัน โดยเฉพาะในจังหวัดที่เป็นแหล่งท่องเที่ยว ส่วนนักท่องเที่ยวที่เดินทางมาจากต่างประเทศ พบการติดเชื้อในช่องทาง Sandbox สูงกว่าช่องทางอื่นๆ ซึ่งการหารือในครั้งนี้เพื่อนำความเห็นของภาคเอกชน ภาคธุรกิจการท่องเที่ยว และหน่วยงานที่เกี่ยวข้อง มาพิจารณาและหาจุดสมดุลในการปรับมาตรการเข้าประเทศให้สอดคล้องกับสถานการณ์ ทั้งมาตรการก่อนการเดินทางเข้าประเทศ อาทิ การลงทะเบียน Thailand Pass การตรวจ RT-PCR 72 ชั่วโมงก่อนการเดินทาง, การยกเลิกตรวจ RT-PCR ในวันที่ 5 และใช้การตรวจ Self ATK แทน, การปรับลดวงเงินประกันการเดินทาง รวมถึงมาตรการเมื่อถึงประเทศไทยและขณะอยู่ในประเทศ อาทิ, การปรับลดการแยกกักรักษาผู้ติดเชื้อ, การกักกันผู้สัมผัสเสี่ยงสูง ก่อนจะนำข้อคิดเห็นเข้าที่ประชุม ศบค. พิจารณา ทั้งนี้ เพื่อให้สามารถขับเคลื่อนภาคเศรษฐกิจ สังคม การท่องเที่ยว เตรียมรับการเปิดประเทศ ควบคู่ไปกับการป้องกัน เฝ้าระวัง ควบคุมโรค
**************************** 22 กุมภาพันธ์ 2565
วันพุธที่ 9 มีนาคม 2565
กรมศุลกากรจับกุมชายชาวกินีขนโคเคน 54 ก้อน
กรมศุลกากรจับกุมผู้ต้องหาลักลอบนำโคเคนเข้ามาในราชอาณาจักร ณ สนามบินสุวรรณภูมิ จำนวน 54 ก้อน น้ำหนักรวมสิ่งห่อหุ้มประมาณ 1,080 กรัม มูลค่าประมาณ 3.24 ล้านบาท
นายชัยยุทธ คำคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า จากการวิเคราะห์ความเสี่ยงของผู้โดยสารขาเข้าระหว่างประเทศ กรมศุลกากรร่วมกับหน่วยงานที่เกี่ยวข้อง (Airport Interdiction Task Force: AITF) พบข้อมูลผู้ต้องสงสัยเพศชาย อายุ 44 ปี สัญชาติกินี เดินทางมาจากประเทศไนจีเรีย ผ่านประเทศเอธิโอเปีย ปลายทางสนามบินสุวรรณภูมิ วันที่ 5 มีนาคม 2565 เวลาประมาณ 12.30 น. เจ้าหน้าที่จึงได้ทำการวางแผนตรวจค้นบริเวณจุดตรวจศุลกากรผู้โดยสารขาเข้า ผลการตรวจค้นสัมภาระไม่พบสิ่งผิดกฎหมาย เจ้าหน้าที่จึงทำการหาข้อมูลเพิ่มเติมเกี่ยวกับที่พักของผู้ต้องสงสัยคนดังกล่าว จนทราบว่าจะเข้าพักที่โรงแรมแห่งหนึ่ง
เจ้าหน้าที่กรมศุลกากรและเจ้าหน้าที่ชุดปฏิบัติการ AITF จึงจัดชุดสังเกตการณ์ด้านนอกโรงแรม จนในวันที่ 6 มีนาคม 2565 เวลา 10.00 น. ผู้โดยสารคนดังกล่าวได้ออกจากโรงแรมกักตัว เจ้าหน้าที่ได้เข้าตรวจค้นและนำตัวไปทำการเอกซเรย์ที่โรงพยาบาล ผลเอกซเรย์บ่งชี้ว่า ผู้ต้องหามีสิ่งแปลกปลอมในช่องท้อง จึงได้นำตัวผู้ต้องหาไปทำการขับถ่ายที่สำนักงานสุวรรณภูมิ เสร็จสิ้นเมื่อวันที่ 8 มีนาคม 2565 จากการตรวจสอบพบวัตถุแปลกปลอมเป็นยาเสพติดประเภทโคเคน จำนวน 54 ก้อน น้ำหนักรวม 1,080 กรัม มูลค่าประมาณ 3,240,000 บาท จึงได้แจ้งข้อหาให้ชายคนดังกล่าวทราบว่า การกระทำดังกล่าวเป็นความผิดฐานนำเข้ายาเสพติดให้โทษประเภท 2 และครอบครองยาเสพติดให้โทษประเภท 2 โดยไม่ได้รับอนุญาต ตามประมวลกฎหมายยาเสพติด และเป็นความผิดตามมาตรา 244 แห่งพระราชบัญญัติศุลกากร พ.ศ. 2560 จากนั้นนำผู้ต้องหาพร้อมของกลางส่งพนักงานสอบสวนดำเนินคดีต่อไป
โฆษกกรมศุลกากร กล่าวเพิ่มเติมว่า อนึ่ง สถิติผลงานการจับกุมยาเสพติดของกรมศุลกากร ปีงบประมาณ 2565 (ตุลาคม 2564 ถึง ปัจจุบัน) จำนวน 30 ราย มูลค่า 883,966,250 บาท
วันอาทิตย์ที่ 16 มกราคม 2565
​รัฐมนตรีว่าการกระทรวงมหาดไทย รับพระราชทานบัตรอำนวยพร ของสมเด็จเจ้าฟ้าฯ กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
​รัฐมนตรีว่าการกระทรวงมหาดไทย รับพระราชทานบัตรอำนวยพร ของสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
เมื่อวันที่ 14 ม.ค. 65 เวลา 10.00 น. ที่ห้องรับรองกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย รับพระราชทานบัตรอำนวยพร ต่อหน้าพระฉายาลักษณ์ของสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และลงนามในหนังสือสำนึกในพระกรุณาธิคุณ เนื่องในโอกาสวันขึ้นปีใหม่พุทธศักราช 2565 ด้วยความจงรักภักดี
วันจันทร์ที่ 2 สิงหาคม 2564
ประกาศ ขสมก. ประจำวันที่ 2 สิงหาคม 2564​ พบพนักงานติดเชื้อไวรัส COVID-19 จำนวน 15 ราย
ประกาศ ขสมก. ประจำวันที่ 2 สิงหาคม 2564​ พบพนักงานติดเชื้อไวรัส COVID-19 จำนวน 15 ราย
1) พนักงานขับรถโดยสารธรรมดา สาย 195 เพศชาย อายุ 30 ปี
2) พนักงานเก็บค่าโดยสารรถปรับอากาศ สาย 4 เพศหญิง อายุ 48 ปี
3) พนักงานขับรถโดยสารธรรมดา สาย 156 เพศชาย อายุ 56 ปี
4) หัวหน้างานธุรการปฏิบัติการเดินรถ อู่ฟาร์มจระเข้ เขตการเดินรถที่ 3 เพศชาย อายุ 46 ปี
5) พนักงานเก็บค่าโดยสารรถธรรมดา สาย 156 เพศหญิง อายุ 52 ปี
6) พนักงานเก็บค่าโดยสารรถธรรมดา สาย 156 เพศหญิง อายุ 28 ปี
7) พนักงานเก็บค่าโดยสารรถธรรมดา สาย 136 เพศหญิง อายุ 34 ปี
8) พนักงานขับรถโดยสารธรรมดา สาย 136 เพศชาย อายุ 42 ปี
9) พนักงานขับรถโดยสารธรรมดา สาย 34 เพศชาย อายุ 41 ปี
10) นายท่าปล่อยรถโดยสาร สาย 16 เพศชาย อายุ 59 ปี
11) พนักงานขับรถโดยสารปรับอากาศ สาย 49 เพศชาย อายุ 57 ปี
12) พนักงานขับรถโดยสารปรับอากาศ สาย 76 เพศชาย อายุ 53 ปี
13) พนักงานขับรถโดยสารธรรมดา สาย 34 เพศชาย อายุ 58 ปี
14) พนักงานขับรถโดยสารธรรมดา สาย 134 เพศหญิง อายุ 44 ปี
15) พนักงานธุรการ ระดับ 3 อู่ใต้ทางด่วนรามอินทรา เขตการเดินรถที่ 8 เพศหญิง อายุ 35 ปี
วันศุกร์ที่ 8 ตุลาคม 2564
นายกรัฐมนตรีชื่นชม 9 กระทรวง 26 หน่วยงาน และ 2 ส่วนราชการ พร้อมปรับร่างประมวลกฎหมายยาเสพติดให้ทันสมัย เฝ้าระวังกระบวนการค้ายาที่หันมาใช้สกุลเงินดิจิทัลหรือ Crypto
นายกรัฐมนตรีชื่นชม 9 กระทรวง 26 หน่วยงาน และ 2 ส่วนราชการ ปฏิบัติงานด้านยาเสพติดอายัดทรัพย์สินได้กว่า 7,300 ล้าน  พร้อมปรับร่างประมวลกฎหมายยาเสพติดให้ทันสมัย เฝ้าระวังกระบวนการค้ายาที่หันมาใช้สกุลเงินดิจิทัลหรือ Cryptocurrency ในการกระทำความผิด
วันนี้(8ต.ค. 64) พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวแสดงความชื่นชมและสร้างขวัญกำลังใจแก่เจ้าหน้าที่ผู้ปฏิบัติงานด้านยาเสพติดในการประชุมแถลงผลการดำเนินงานป้องกันและปราบปรามยาเสพติดประจำปี2564โดยนายกรัฐมนตรีย้ำการป้องกันและปราบปรามยาเสพติดนั้นถือเป็นวาระสำคัญของชาติทุกหน่วยงานได้มีการบูรณาการการทำงานอย่างจริงจังและเข้มแข็งทั้งตำรวจป.ป.ส.ภาคประชาสังคมตลอดจนภาคีเครือข่ายประเทศต่างๆ ทำให้การปราบปรามยาเสพติดมีการพัฒนาไปเป็นอย่างมากโดยในปี2564รัฐบาลได้ตั้งเป้าหมายยึดอายัดทรัพย์สินไว้ที่6,000ล้านบาทแต่ผลจากการบูรณาการการทำงานกันอย่างจริงจังทำให้สามารถยึดอายัดทรัพย์สินได้กว่า7,300ล้านบาทถือว่าทำงานได้เกินเป้าหมายที่ได้รับปากกับประชาชนไว้
นายกรัฐมนตรีได้กล่าวถึงดำเนินการปรับปรุงแก้ไขร่างประมวลกฎหมายยาเสพติดเพื่อให้มีความทันสมัยทดแทนกฎหมายยาเสพติดที่ล้าสมัยที่ใช้มายาวนานถึง42ปีเพื่อให้สอดรับกับสถานการณ์การทำงานในปัจจุบันจากนี้จะสามารถยึดอายัดทรัพย์สินผู้ค้ายาเสพติดย้อนหลังได้ถึง10ปีพร้อมกล่าวถึงการปลดล็อคพืชกระท่อมที่ถือได้ว่าเป็นกฎหมายเพื่อประชาชนเพื่อให้ประชาชนสามารถใช้สรรพคุณทางยาของกระท่อมให้เกิดประโยชน์ต่อร่างกาย โดยรัฐบาลจะเดินหน้าผลักดันพืชกระท่อมให้เป็นพืชเศรษฐกิจเพื่อทำให้เกิดรายได้ต่อไป
นายกรัฐมนตรียังได้กล่าวถึงก้าวต่อไปของรัฐบาลว่ารัฐบาลเน้นพัฒนาเทคโนโลยีให้ทันสมัยเท่าทันกลุ่มผู้ค้ายาเสพติดเพื่อติดตามกระบวนการค้ายาที่หันมาใช้สกุลเงินดิจิทัลหรือCryptocurrencyในการกระทำความผิด
ในช่วงท้ายนายกรัฐมนตรีได้ขอบคุณ9กระทรวง26หน่วยงานและ2ส่วนราชการที่ร่วมกันบูรณาการอย่างมีประสิทธิภาพตลอดจนพี่น้องประชาชนที่มีส่วนร่วมในการแก้ไขปัญหายาเสพติดและขอเป็นกำลังใจกับทุกหน่วยงานในการปฏิบัติหน้าที่โดยให้มุ่งมั่นแก้ไขขจัดภัยยาเสพติดเพื่อความปลอดภัยของสังคมสืบต่อไป
------------------------
วันศุกร์ที่ 23 กรกฎาคม 2564
รัฐมนตรีว่าการกระทรวงยุติธรรม ร่วมมูลนิธิธนาคารออมสิน มอบโฉนดที่ดินให้ 4 แม่เฒ่าสุโขทัย เผยเอาไปจำนอง-ขายต่อไม่ได้ ส่วนเงินบริจาคยังอยู่ครบให้คณะกรรมการพิจารณาเบิกจ่าย
รัฐมนตรีว่าการกระทรวงยุติธรรม ร่วมมูลนิธิธนาคารออมสิน มอบโฉนดที่ดินให้ 4 แม่เฒ่าสุโขทัย เผยเอาไปจำนอง-ขายต่อไม่ได้ ส่วนเงินบริจาคยังอยู่ครบให้คณะกรรมการพิจารณาเบิกจ่าย
เมื่อเวลา 09.00 น. ที่บ้านเลขที่ 20/3 หมู่ที่ 6 ต.ปากน้ำ อ.สวรรคโลก จ.สุโขทัย นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีมอบโฉนดที่ดินให้แก่นางโปรย อนุเคราะห์ นางตะล่อม ทิมแย้ม น.ส.ศรีนวล ทิมแย้ม และ น.ส.แฉล้ม ทิมแย้ม โดยมี นายสุชาติ ทีคะสุข รองผู้ว่าราชการจังหวัดสุโขทัย นายมนู พุกประเสริฐ นายก อบจ.สุโขทัย นางพรรณสิริ กุลนาถศิริ นายชูศักดิ์ คีรีมาศทอง ส.ส.สุโขทัย พรรคพลังประชารัฐ นายอำเภอศรีสสำโรง นายอำเภอสวรรคโลก เจ้าหน้าที่ธนาคารออมสิน และผู้นำท้องถิ่น ร่วมงาน
นายสมศักดิ์ กล่าวว่า มูลนิธิธนาคารออมสินได้มอบโฉนดให้ มีชื่อยายทั้ง 4 คนเป็นเจ้าของร่วมกัน ให้อยู่ไปจนชีวิตจะหาไม่ หากยายยังอยู่จะไปขายต่อใครไม่ได้ หรือเอาไปจำนองกู้เงินไม่ได้ แต่ให้ตกเป็นของทายาทได้ และธนาคารออมสินได้มอบเงินสด 10,000 บาท ไว้ดูแลซ่อมแซมบ้าน ส่วนเงินบริจาคยังอยู่ในบัญชีของยาย โดยมีนายอำเภอศรีสำโรง พร้อมคณะกรรมการ 9 คน เป็นผู้พิจารณาเบิกจ่าย และเมื่อย้ายมา อ.สวรรคโลก ก็จะปรับเปลี่ยนส่งมอบกัน โดยส่วนราชการจะช่วยดูแลให้ ต้องขอบคุณธนาคารออมสินที่มีน้ำใจช่วยเหลือประชาชนที่เดือดร้อน และเรื่องการมอบโฉนดได้ทำตามกฎหมายอย่างถูกต้อง
ทั้งนี้นางตะล่อมได้ทอดกล้วยทอดให้นายสมศักดิ์และคณะได้ชิมด้วย เพราะเป็นอาชีพเดิมที่เคยค้าขาย โดยนายสมศักดิ์เอ่ยปากชมว่ารสชาติอร่อยมาก
วันอาทิตย์ที่ 4 กรกฎาคม 2564
​“เฉลิมชัย”เร่งปั้น”โลว์คอสต์แอร์คาร์โก้สินค้าเกษตร” ผนึกภาครัฐ-เอกชน ช่วยเกษตรกรขยายตลาดส่งออกทั่วโลก
“เฉลิมชัย”เร่งปั้น”โลว์คอสต์แอร์คาร์โก้สินค้าเกษตร” ผนึกภาครัฐ-เอกชน” ช่วยเกษตรกรขยายตลาดส่งออกทั่วโลก
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังการประชุมเรื่องการพัฒนาระบบขนส่งสินค้าทางอากาศ (Air cargo system) วันนี้ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมดังกล่าว ได้สั่งการให้เร่งดำเนินการพัฒนาระบบการขนส่งทางอากาศ (Air Cargo System) สำหรับการส่งออกสินค้าเกษตรและอาหาร ซึ่งประกอบด้วย โครงสร้างและระบบ 3 ส่วนสำคัญ ได้แก่ คาร์โก้เทอร์มินัล (Cargo Terminal) สายการบินคาร์โก้ (Air Cargo Fleet) และศูนย์ตรวจสอบคุณภาพสินค้าเกษตร-อาหารแบบครบวงจรในคาร์โก้เทอร์มินัล โดยร่วมมือกับภาครัฐและภาคเอกชนในพื้นที่ดำเนินการที่ท่าอากาศยานนานาชาติสุวรรณภูมิ ท่าอากาศยานนานาชาติดอนเมือง และท่าอากาศยานภูมิภาคที่มีความพร้อม เช่น เชียงใหม่ ขอนแก่น หาดใหญ่ ภูเก็ต เป็นต้น เพื่อเพิ่มขีดความสามารถในการแข่งขันของประเทศไทยในการส่งออกสินค้าเกษตรและอาหารเป็นการบริหารโอกาสของประเทศไทยภายใต้วิกฤติโควิด19 ทั้งนี้ สถาบันอาหารประเมินว่า ในปี 2564 การส่งออกสินค้าอาหารของไทยจะมีมูลค่า 1.08 - 1.10 ล้านล้านบาท เพิ่มขึ้น 10.2 - 12.2% เทียบกับปีที่ผ่านมา แม้จะได้รับผลกระทบจากวิกฤติการณ์โควิด 19 สะท้อนถึงศักยภาพของประเทศไทย
สำหรับศูนย์ตรวจสอบคุณภาพสินค้าเกษตร-อาหาร ณ คาร์โกเทอร์มินัล ซึ่งทำหน้าที่ให้บริการตรวจสอบรับรองสินค้าเกษตรและอาหารทั้งสินค้าพืช ประมง และปศุสัตว์ตามมาตรฐานสากลจะต้องบริการด่วน (Express Service) แบบวันสต็อปเซอร์วิสใช้เทคโนโลยีสมัยใหม่เพื่อลดเวลาและค่าใช้จ่ายของภาคเอกชนทั้งนำเข้าและส่งออกเพื่อบรรลุเป้าหมายการเป็นฮับการผลิตและขนส่งสินค้าเกษตรและอาหารของอาเซียน
นายอลงกรณ์ กล่าวว่า ดร.เฉลิมชัย ได้แจ้งต่อที่ประชุมว่าได้หารือเบื้องต้นกับนายศักดิ์สยาม ชิดชอบ รัฐมนตรีว่าการกระทรวงคมนาคมเกี่ยวกับโครงการแอร์คาร์โก้สินค้าเกษตร และมอบที่ปรึกษารัฐมนตรีเกษตรฯ เร่งประสานความร่วมมือกับทุกภาคส่วนต่อไปโดยเร็ว
“นอกจากนี้ ผู้ประกอบการบินได้นำเสนอสถานการณ์ของธุรกิจการบินและแนวทางการพัฒนาสายการบินขนส่งสินค้าทางอากาศในลักษณะโลคอสต์แอร์คาร์โก้ โดยมุ่งเป้าหมายตลาดจีน ญี่ปุ่น เกาหลี ตะวันออกกลาง ยุโรปและอเมริกาด้วยอัตราค่าบริการถูกกว่าอัตราค่าขนส่งในปัจจุบัน และเห็นด้วยกับนโยบายของรัฐมนตรีเกษตรฯ โดยพร้อมให้ความร่วมมืออย่างเต็มที่เนื่องจากการส่งออกสินค้าเกษตรและอาหารต้องการความสะดวกรวดเร็วส่งถึงลูกค้าปลายทางทั่วโลกด้วยคุณภาพและมาตรฐานระดับสากลซึ่งการขนส่งทางอากาศคือคำตอบ” นายอลงกรณ์ กล่าว
วันศุกร์ที่ 6 สิงหาคม 2564
ประกาศ ขสมก. ประจำวันที่ 6 สิงหาคม 2564​ พบพนักงานติดเชื้อไวรัส COVID-19 จำนวน​ 19 ราย
ประกาศ ขสมก. ประจำวันที่ 6 สิงหาคม 2564​ พบพนักงานติดเชื้อไวรัส COVID-19 จำนวน​ 19 ราย
1. พนักงานเก็บค่าโดยสารรถปรับอากาศ สาย 23 เขตการเดินรถที่ 3
2. พนักงานเก็บค่าโดยสารรถปรับอากาศ สาย 137 เขตการเดินรถที่ 4
3. พนักงานเติมน้ำมันเชื้อเพลิงรถโดยสาร อู่รังสิต เขตการเดินรถที่ 1
4. พนักงานเก็บค่าโดยสารรถปรับอากาศ สาย 137 เขตการเดินรถที่ 4
5. พนักงานขับรถโดยสารธรรมดา สาย 13 เขตการเดินรถที่ 4
6. พนักงานเก็บค่าโดยสารรถธรรมดา สาย 4 เขตการเดินรถที่ 4
7. พนักงานเก็บค่าโดยสารรถธรรมดา สาย 12 เขตการเดินรถที่ 4
8. พนักงานเก็บค่าโดยสารรถปรับอากาศ สาย 168 เขตการเดินรถที่ 2
9. พนักงานนายตรวจ เขตการเดินรถที่ 4
10. พนักงานเก็บค่าโดยสารรถปรับอากาศ สาย 8 เขตการเดินรถที่ 2
11. พนักงานขับรถโดยสารธรรมดา สาย 1 เขตการเดินรถที่ 4
12. พนักงานขับรถโดยสารธรรมดา สาย 179 เขตการเดินรถที่ 4
13. พนักงานขับรถโดยสารธรรมดา สาย 4 เขตการเดินรถที่ 4
14. พนักงานเก็บค่าโดยสารรถปรับอากาศ สาย 23 เขตการเดินรถที่ 3
15. พนักงานขับรถโดยสารธรรมดา สาย 206 เขตการเดินรถที่ 3
16. พนักงานเก็บค่าโดยสารรถปรับอากาศ สาย 137 เขตการเดินรถที่ 4
17. พนักงานขับรถโดยสารธรรมดา สาย 1 (ปัจจุบันปฏิบัติหน้าที่เลื่อนรถโดยสารภายในอู่ใต้ทางด่วนสาธุประดิษฐ์)
18. พนักงานเก็บค่าโดยสารรถธรรมดา สาย 4 (ปัจจุบันปฏิบัติหน้าที่ช่วยงานธุรการ และทำความสะอาดท่าปล่อยรถ อู่คลองเตย เนื่องจากพนักงานรอเกษียณอายุ)
19. พนักงานขับรถโดยสารปรับอากาศ สาย 137 เขตการเดินรถที่ 4
วันพฤหัสบดีที่ 3 มีนาคม 2565
สนามบินนานาชาติอู่ตะเภา ระยอง และพัทยา ได้รับใบรับรองการดำเนินงานสนามบินสาธารณะจากสำนักงานการบินพลเรือนแห่งประเทศไทย (CAAT)
สำนักงานการบินพลเรือนแห่งประเทศไทย (CAAT) กระทรวงคมนาคม โดยนายสุทธิพงษ์ คงพูล ผู้อำนวยการ CAAT มอบใบรับรองการดำเนินงานสนามบินสาธารณะของสนามบินนานาชาติให้การท่าอากาศยานอู่ตะเภา ระยอง และพัทยา
สำนักงานการบินพลเรือนแห่งประเทศไทย (CAAT) กระทรวงคมนาคม โดยนายสุทธิพงษ์ คงพูล ผู้อำนวยการ CAAT มอบใบรับรองการดำเนินงานสนามบินสาธารณะของสนามบินนานาชาติอู่ตะเภา ระยอง และพัทยา ให้การท่าอากาศยานอู่ตะเภา (กทภ.) กองทัพเรือ โดยมีพลเรือเอก วรพล ทองปรีชา ผู้อำนวยการ การท่าอากาศยานอู่ตะเภา เป็นผู้รับมอบ เมื่อวันที่ 2 มีนาคม 2565 ณ ห้องประชุมสุวรรณภูมิ CAAT
ใบรับรองการดำเนินงานสนามบินสาธารณะ (Public Aerodrome Operating Certificate: PAOC) เป็นเอกสารที่ออกให้กับเจ้าของหรือผู้ดำเนินการสนามบินที่ได้รับอนุญาตในการเปิดให้บริการแก่สาธารณะ ทำให้สามารถยืนยันได้ถึงมาตรฐานความปลอดภัยของสนามบินนานาชาติอู่ตะเภา ระยอง พัทยานับเป็นสนามบินสาธารณะแห่งที่สองและสนามบินนานาชาติแห่งแรกที่ได้รับมอบใบรับรองนี้ภายใต้การพิจารณาด้วยกระบวนการใหม่ตามมาตรฐานสากล ภายหลังการจัดตั้ง CAAT
สนามบินนานาชาติอู่ตะเภา ระยอง พัทยา ปัจจุบันได้ให้บริการสาธารณะแก่อากาศยานภายในประเทศและต่างประเทศ ตลอด 24 ชั่วโมง มีความยาวทางวิ่ง 3,505 เมตร ซึ่งสามารถรองรับอากาศยานขนาดใหญ่ได้ทั้ง B777, B787, A330 รวมถึง Antonov และสนามบินแห่งนี้ยังอยู่ระหว่างการพัฒนาภายใต้โครงการพัฒนาสนามบินอู่ตะเภาและเมืองการบินภาคตะวันออก ซึ่งเป็นหนึ่งในโครงการโครงสร้างพื้นฐานหลักสำคัญของ Eastern Economic Corridor (EEC) โดยมีวัตถุประสงค์เพื่อยกระดับสนามบินนานาชาติอู่ตะเภา ระยอง พัทยา เป็น “สนามบินนานาชาติเชิงพาณิชย์หลักแห่งที่ 3" ที่เชื่อมต่อกับท่าอากาศยานดอนเมืองและ ท่าอากาศยานสุวรรณภูมิด้วยรถไฟความเร็วสูง ทำให้ทั้ง 3 สนามบินสามารถรองรับผู้โดยสารรวมกันได้มากถึง 200 ล้านคนต่อปี